Rapport mill-Kummissjoni lill-Kunsill u lill-Parlament Ewropew dwar l-implimentazzjoni tad-Deċiżjoni Nru 1445/2000/KE dwar l-appplikazzjoni ta' stħarriġ mill-ajru u metodi ta' teknika ta' remote-sensing għall-statistiċi agrikoli /* KUMM/2007/0552 finali */





[pic] | KUMMISSJONI TAL-KOMUNITAJIET EWROPEJ | Brussel 27.9.2007 KUMM(2007) 552 finali RAPPORT MILL-KUMMISSJONI LILL-KUNSILL U LILL-PARLAMENT EWROPEW dwar l-implimentazzjoni tad-Deċiżjoni Nru 1445/2000/KE dwar l-appplikazzjoni ta' stħarriġ mill-ajru u metodi ta' teknika ta' remote-sensing għall-statistiċi agrikoli WERREJ 1. Introduzzjoni 3 2. Il-proġett LUCAS 3 2.1. Implimentazzjoni 3 2.2. Riżorsi użati 6 2.3. Proposti dwar kif it-tekniki tas-sorveljanza taż-żona jistgħu jkomplu jiġu użati 8 3. Il-proġett MARS 11 3.1. L-iskop tal-proġett 11 3.2. Metodoloġija 11 3.3. Valutazzjoni tar-riżultati 13 3.4. Konklużjonijiet 14 3.5. ANNESS 1 15 1. INTRODUZZJONI Id-Deċiżjoni Nru 1445/2000/KE tal-Parlament Ewropew u tal-Kunsill tat-22 ta' Mejju 2000 dwar l-appplikazzjoni ta' stħarriġ mill-ajru u metodi ta' teknika ta' remote-sensing għall-statistiċi agrikoli għall-1999 sa l-2003[1], li tkompliet sa l-2007 bid-Deċiżjoni Nru 2006/2003/KE ta' l-10 ta' Novembru 2003[2] u ġiet estiża lill-Istati Membri ta' l-UE-10 bid-Deċiżjoni Nru 786/2004/KE tal-21 ta' April 2004, obbligat lill-Kummissjoni: - li timplimenta proġett ta' sorveljanza taż-żona fuq livell Komunitarju fuq l-istatistiċi agrikoli (il-proġett "LUCAS"); kif ukoll - li tkompli l-użu ta' remote-sensing, b'mod partikolari bis-sistema agro-meterjoloġika li qed tiġi żviluppata (il-proġett "MARS"). Dan ir-rapport tfassal skond l-Artikolu 6 tad-Deċiżjoni Nru 1445/2000/KE u jittratta separatament l-implimentazzjoni ta' dawn iż-żewġ miżuri, bir-riżorsi użati u bi proposti dwar kif is-sorveljanza taż-żona u t-tekniki ta' remote-sensing jistgħu jkomplu jiġu użati. 2. IL-PROġETT LUCAS L-għan ewlieni tal-proġett bi prova LUCAS huwa li jittestja l-possibbiltà ta' stħarriġ taż-żona fuq livell Komunitarju, speċifikament biex: "- tinġabar d- data meħtieġa ħalli tkun implimentata u ssorveljata l-politika agrikola komuni u jkunu analizzati interazzjonijiet bejn l-agrikoltura, l-ambjent u l-kampanja, - jiġu provduti stimi taż-żoni taħt il-ħxejjex prinċipali." Huwa għalhekk imfassal biex jikseb informazzjoni armonizzata dwar l-użu ta' l-art u l-kopertura ta' l-art speċjalment art agrikola, bi preċiżjoni sodisfaċenti fuq livell ta' UE. Għandu l-għan ukoll li jiġbor informazzjoni territorjali dwar l-ambjent. 2.1. Implimentazzjoni 2.1.1. Attivitajiet magħmula Mill-2000 saru dawn l-attivitajiet: Diversi stħarriġ ta' LUCAS saru fl-2001/02, 2003, 2006 (bi stħarriġ preparatorju fl-2005), u l-2007. L-Istati Membri koperti huma mniżżla fit-Tabella 2. L-istħarriġ inizjali LUCAS, huwa maqsum f'żewġ fażijiet (stħarriġ ta' żona fir-rebbiegħa segwit bi stħarriġ ta' l-irziezet fil-ħarifa), twettaq fuq madwar 100 000 punti. Metodoloġija ġdida (metodu ġdid għat-teħid tal-kampjuni bbażat fuq grid ta' l-UE skond ir-rakkomandazzjonijiet INSPIRE) ġiet definita fl-2004 meta ġie deċiż li jiġi abbandunat insegwiment ta' l-istħarriġ ta' l-irziezet fil-ħarifa, fid-dawl ta' l-esperjenza negattiva fl-2001-2003. Għat-tfassil tal-kampjuni ta' l-istħarriġ (169 197 punti fl-2006), kien neċessarju li l-punti tal-kampjun prinċipali jiġu stratifikati bl-interpretazzjoni tar-ritratti fil-grid ta' 2 km li tkopri t-territorju ta' l-UE-25 fl-2005. L-istħarriġ jiffoka fuq art agrikola, b'rata ta' kampjuni tal-bidu ta' 50 % għal raba' li jinħarat u għal uċuħ permanenti u 40 % għal art tal-ħaxix (il-partijiet kollha mhux agrikoli huma koperti wkoll, b'rata ta' kampjuni ta' 10 % kull waħda). Permezz ta' din il-metodoloġija, is-servejers osservaw il-parametri fuq kull punt fil-qasam issorveljat permezz ta' referenza ġeografika, bl-użu tat-teknoloġija tal-GPS, ritratti ta' l-art u mapep biex jillokalizzaw u jilħqu il-punti fl-art. Skond il-fokus ta' l-istħarriġ, karatteristiċi oħra apparti l-parametri ewlenin jistgħu jinġabru (bħal mapping transects jew teħid ta' kampjuni tal-ħamrija). Stħarriġ LUCAS ieħor li ffoka fuq varjabbli ta' l-ambjent bħal riskju ta' erożjoni, irrigazzjoni u fatturi tal-pajsaġġ twettaq fir-rebbiegħa ta' l-2007 fuq punti ta' sotto-kampjun koperti fl-2005/2006. Għadd ta' studji ġew imnedija dwar l-analiżi tar-riżultati ta' l-istħarriġ, dwar il-potenzjal tad- data tal-LUCAS għall-indikaturi agro-ambjentali, dwar il-potenzjal ta' l-interpretazzjoni tar-ritratti mill-ajru għall-ġbir tad- data , dwar l-użu tar-ritratti għall-kategorizzazzjoni tal-pajsaġġ, dwar xogħol preparatorju għall-futur tal-LUCAS u dwar it-teknoloġija biex jittejjeb il-proċess tal-ġbir tad- data . 2.1.2. Riżultati ewlenin Ir-riżultati ewlenin ta' dawn l-attivitajiet, bi tweġiba għat-talbiet magħmula fid-Deċiżjoni, huma miġbura hawn taħt: Id-diversi stħarriġ bi prova mwettqa fl-Istati Membri matul il-perjodu 2001-2007 urew il-possibbiltà ta' dan il-proġett fuq skala Komunitarja. Il-vantaġġi ġenerali ta' l-istrateġija tal-metodoloġija ta' l-istħarriġ LUCAS huma (1) preċiżjoni tematika għolja, (2) rappreżentanza għolja, (3) strateġija ta' l-istħarriġ armonizzata, (4) sejbien preċiż tal-bidla, (5) struttura ta' l-isħarriġ flessibbli, u (6) eżekuzzjoni mgħaġġla (informazzjoni aġġornata)[3]. Id- data tal-LUCAS ġiet miġbura fl-Istati Membri kollha mniżżla fit-Tabella 2. L-istħarriġ ta' l-2001-2003, imwettaq fl-UE-15, jinkludi l-kopertura ta' l-art, l-użu ta' l-art u l-parametri ambjentali (elementi lineari tul transects, erożjoni, storbju u perikli). Il-metodoloġija l-ġdida applikata mill-istħarriġ ta' l-2005 'il quddiem u r-raġunijiet għall-bidliet kienu deskritti fit-tul fir-rapport speċjali ta' l-2005 dwar LUCAS[4]. Id- data miġbura matul il-perjodu 2001-2007 tippermetti analiżi ta' perjodi tal-ħin għall-monitoraġġ tal-politika agrikola komuni, fi ħdan ir-restrizzjonijiet minħabba fil-bidliet għall-metodoloġija u l-kopertura limitata tal-kampjuni tad- data . L-interazzjonijiet bejn l-agrikoltura, l-ambjent u l-kampanja jistgħu jiġu studjati billi jiġu evalwati l-bidliet fil-kopertura/l-użu ta' l-art matul iż-żmien u tul it-transects fuq il-mappa, kif ukoll billi jiġu analizzati l-parametri ambjentali mistħarrġa (għarfien tal-pajsaġġ, riskju ta' erożjoni, irrigazzjoni, elementi strutturali u lineari, kif mistħarrġa fl-2007). Aktar riżultati rilevanti miksuba fil-fażi ta' prova jinkludu: - metodoloġija tajba, armonizzata fuq livell ta' UE, li tipproponi kampjuni f'żewġ fażijiet tal-punti mhux miġbura, bi stratifikazzjoni wara l-ewwel fażi[5]; - volum konsiderevoli tad- data u r-ritratti (1.2 TB), li jista' jintuża għal bidliet fil-kejl fl-użu u l-kopertura ta' l-art matul iż-żmien jew bħala bażi ta' kampjuni għal diversi stħarriġ speċifiċi; - infrastruttura ta' l-IT li hija operattiva u lesta biex tintuża għal diversi stħarriġ futuri, li tikkonsisti f'sistemi tal-ħardwer, maħżen tad- data , flimkien mas-softwer meħtieġ biex tinġabar id- data , biex id- data tiġi ċċekkjata mar-ritratti u tiġi kkontrollata l-kwalità taghhom, biex jiġu ġenerati kampjuni u kkalkulati l-estimi kif ukoll tingħaraf id-diversità tal-pajsaġġ fir-ritratti meħuda, u biex jiġu mqabbla grids differenti fuq l-istħarriġ taż-żona; - esperjenza solida fl-immaniġġjar ta' diversi stħarriġ taż-żona. 2.1.3. Tagħlimiet miksuba mill-proġett bi prova u mill-istudji mnedija Jistgħu jiġu provduti estimi bil-preċiżjoni meħtieġa fuq livell ta' UE. LUCAS jipprovdi informazzjoni dwar żoni agrikoli imma wkoll dwar l-użu u l-kopertura ta' l-art, bħal data dwar żoni urbani u foresta, f'forma konsistenti għall-UE sħiħa. Il-preċiżjoni hija mistennija tkun madwar jew aħjar minn 2 %[6] għall-kategoriji ewlenin bħall-qamħ, ċereali, art li tinħarat, art tal-ħaxix permanenti, uċuħ permanenti, foresti, żoni urbani u ilmijiet 'il ġewwa mill-kosta. Il-paragun ma' l-istatistiċi nazzjonali juri konsistenza tajba għall-art li tinħarat b'mod ġenerali. Fuq livelli aktar baxxi, il-konsistenza tibqa' sodisfaċenti għaċ-ċereali kollha, qamħ komuni, xgħir u qamħirrum (apparti mill-2006 minħabba perjodu tard fl-istaġun u fiż-żriegħ). F'postijiet iżgħar, id-differenzi huma proporzjonali mat-tixrid ta' l-uċuħ fuq it-territorju. Tabella 1 - Preċiżjoni miksuba minn LUCAS għal klassijiet ewlenin tal-kopertura ta’ l-art fl-2001, 2003, u l-2006. 2001 | 2003 | 2006 | Wiċċ f'% | Nuqqas fil-preċiżjoni: CV (%) | Wiċċ f'% | Nuqqas fil-preċiżjoni: CV (%) | Wiċċ f'% | Nuqqas fil-preċiżjoni: CV (%) | ART ARTIFIĊJALI | 4.80 | 2.7 | 4.80 | 2.2 | 5.62 | 1.07 | ART GĦALL-UĊUĦ | 25.80 | 1.3 | 25.08 | 1 | 30.92 | 0.26 | FORESTI | 35.00 | 1 | 35.23 | 0.8 | 28.83 | 0.40 | MSAĠAR | 8.30 | 2.9 | 8.18 | 2 | 5.69 | 1.35 | ART GĦALL-ĦAXIX | 15.70 | 1.4 | 16.06 | 1.1 | 23.25 | 0.42 | ART VOJTA | 3.10 | 5.3 | 2.49 | 3 | 3.42 | 1.29 | ILMA | 7.30 | 3 | 7.29 | 2.1 | 1.70 | 1.76 | NB: Bidliet fil-klassijiet tal-kopertura ta' l-art mill-2001/2003 sa l-2006 huma dovuti għal Stati Membri differenti koperti b'diversi stħarriġ differenti. | Ritratti ta' l-art huma ta' importanza kbira għall-validazzjoni tad-data. Waqt it-testijiet tal-kwalità mwettqa fl-istħarriġ varji, beda jidher ċar li r-ritratti ta' l-art meħuda mis-servejers (jiġifieri ritratti tal-pajsaġġ, il-punt u l-kopertura) kienu ferm utli għall-iċċekkjar, il-validazzjoni u possibbilment, il-ġbir tad- data miġbura fil-qasam. Huwa diffiċli li jitwettqu stħarriġ fil-lokal qabel Mejju. Matul l-istħarriġ ta' l-2006 sar sforz biex il-perjodu ta' l-istħarriġ bejn Mejju u nofs Lulju jitmexxa 'l quddiem għal Marzu-Ġunju biex jiġu provduti estimi taż-żona ta' l-uċuħ sal-15 ta' Ġunju. Anki jekk stimi bikrija jistgħu jiġu provduti sa nofs Ġunju, ir-riżultati huma influwenzati b'mod qawwi mill-kundizzjonijiet tat-temp u mill-istadju ta' l-istaġun agrikolu. Inkonsistenzi fid- data jistgħu jseħħu minħabba konfużjoni fejn iċ-ċereali fl-istadji bikrija tagħhom, rappreżentazzjoni żejda ta' ħamrija vojta (minħabba żrigħ tard) jew għargħar jew inaċċessibbiltà u għalhekk ikun impossibbli li jiġu mistħarrġa ċerti punti. Il-punti jistgħu jinstabu mill-ġdid fuq l-art. Bl-għajnuna tat-teknoloġija tal-GPS, ritratti minn stħarriġ preċedenti u mapep, kien possibbli li jinstabu b'mod korrett il-punti kollha mistħarrġa fl-2006 fil-lokal u mill-ġdid fl-2007. 2.2. Riżorsi użati Tabella 2 - Nefqa għad-diversi stħarriġ LUCAS (f'€) Stratifikazzjoni UE-25 | 900 000 | Il-Belġju u l-Lussemburgu | 62 475 | 47 361 | 65 065 | NN | Ir-Repubblika Ċeka | 66 830 | NN | Id-Danimarka | 98 803 | 112 692 | Il-Ġermanja | 403 936 | 339 329 | 747 000 | NN | Il-Greċja | 115 499 | 100 084 | Spanja | 227 149 | 228 053 | 530 318 | NN | Franza | 419 295 | 237 074 | 983 528 | NN | L-Italja | 180 488 | 147 028 | 232 500 | NN | Il-Latvja | 44 597 | NN | Il-Litwanja | 45 000 | NN | L-Ungerija | 238 727 | NN | L-Olanda | 97 957 | 107 338 | 61 400 | NN | L-Awstrija | 157 808 | 129 669 | Il-Polonja | 78 254 | 451 000 | NN | Il-Portugall | 110 808 | 92 801 | Ir-Repubblika Slovakka | 94 640 | NN | Il-Finlandja | 248 377 | 197 511 | L-Iżvezja | 511 470 | 329 470 | Ir-Renju Unit u l-Irlanda | 255 791 | 156 340 | L-Estonja, l-Ungerija u s-Slovenja (Phare 2000) | 447 500 | TOTAL | 3 600 133 | 2 424 463 | 1 139 726 | 3 742 659 | 700 000 | * It-tqassim skond l-Istati Membri għadu mhux disponibbli Tabella 3 - Nefqa għall-analiżi metodoloġika ta' LUCAS (f'€) Deskrizzjoni | SPEJJEŻ | Analiżi metodoloġika tar-riżultati ta' l-istħarriġ LUCAS ta' l-2001 | 90 200 | Studju tar-rwol ta' l-interpretazzjoni tar-ritratti fl-istħarriġ LUCAS | 50 000 | Studju ta' l-użu tad-data mill-istħarriġ LUCAS tal-Komunità (2002-2004) | 463 790 | Titjib ta' kampjun tal-Fażi 2 | 3 000 | Kontro-analiżi multidimensjonali tad-data ta' LUCAS (klassifikazzjoni tal-pajsaġġ) | 280 000 | Studju prospettiv dwar l-użu potenzjali ta' LUCAS | 150 000 | Kombinar ta' numru ta' sorsi tad-data | 42 500 | Għassa għat-teknoloġija | 70 000 | Total | 1 149 490 | Tabella 4 - Nefqa għall-infrastruttura ta' l-IT ta' LUCAS (f'€) Deskrizzjoni | SPEJJEŻ | Servers, ħażna u sistema ta' backup | 109 813.22 | Workstations, skrins, printers | 8 203.77 | Żvilupp ta' għodod biex tiddaħħal id-data | 111 830.00 | Softwer għall-ipproċessar ta' l-istampi | 36 587.00 | Żvilupp tad-database, maħżen tad-data | 251 732.00 | Total | 518 165.99 | 2.3. Proposti dwar kif it-tekniki tas-sorveljanza taż-żona jistgħu jkomplu jiġu użati L-oqsma ewlenin ta' politika ta' l-UE identifikati li fuqhom LUCAS jista' jikkontribwixxi huma l-użu u l-kopertura ta' l-art, id-diversità u l-istruttura tal-pajsaġġ, l-erożjoni u l-kwalità tal-ħamrija, jew l-immaniġġjar ta' l-art. Għal oqsma ta' politika bħal tniġġis ta' l-arja, kwalità ta' l-ilma u monitoraġġ tal-foresti, LUCAS jista' jappoġġja l-obbligi legali ta' l-Istati Membri permezz ta' armonizzazzjoni u aċċessibbiltà tad- data ma' sforzi relattivament minuri involuti[7]. 2.3.1. Id-data disponibbli ta' LUCAS hija potenzjalment utli għal firxa ta' għanijiet: (a) Ġbir ta' data agrikola u ambjentali LUCAS jista' jipprovdi estimi taż-żona ta' l-uċuħ , indipendentement mid-dikjarazzjonijiet tar-razzett, li jistgħu jkunu ta' importanza għall-immaniġġjar tas-suq tal-PAK ladarba validati u operazzjonali b'mod sħiħ u meta l-istatistiċi ta' l-uċuħ ma jkunux żviluppati sewwa jew mhux kompletament affidabbli. Jista' jiġi użat ukoll bħala bażi ta' kampjun għal diversi stħarriġ aktar speċifiċi marbuta ma' kwistjonijiet agrikoli u ambjentali. Huwa wieħed mill-ftit kontributuri identifikati għall- indikaturi agro-ambjentali dwar il-pajsaġġ u dwar il-bidliet fil-kopertura ta' l-art. Wieħed min-nuqqasijiet fl-informazzjoni li LUCAS jista' jipprovdi huwa dwar il-preżenza ta' fatturi lineari u diversità fil-pajsaġġ madwar l-Ewropa. Huwa jista' jitqies bħala sors uniku ta' informazzjoni bażika biex ikun immudellat ir-riskju ta' l-erożjoni, għall-istħarriġ dwar l-użu ta' l-irrigazzjoni u biex ikunu ppjantati elementi tal-pajsaġġ u għal varjabbli oħra ambjentali. Provvediment ta' data għal analiżi tal-pajsaġġ L-arkivju storiku ta' elementi tal-pajsaġġ, l-informazzjoni ambjentali u r-ritratti huwa sors ta' valur ta' informazzjoni bażika għal analiżi ta' xejriet fil-futur . LUCAS jipprovdi data għal monitoraġġ fit-tul ta' kwistjonijiet agrikoli u ambjentali fuq skala Ewropea. Valur miżjud ieħor huwa l-possibbiltà li preċiżament jitqabblu l-osservazzjonijiet magħmula minn diversi stħarriġ suċċessivi biex ikunu magħrufa d-differenzi u l-bidliet fil-kopertura ta' l-art u l-użu ta' l-art. Marbuta ma' ortoritratti u data minn remote sensing, LUCAS jipprovdi dettalji ta' l-organizzazzjoni spazjali tal-biedja u l-bilanċ bejn l-agrikoltura/il-korsevazzjoni tan-natura/il-wirt kulturali/żoni agrikoli, u l-bqija. Huwa jipprovdi għarfien tad-daqs, il-lok, il-konnettività u l-frammentazzjoni ta’ l-ambjenti naturali, u hekk ikun qed jappoġġja l-konservazzjoni u l-ġesjtoni tal-pajsaġġi. (c) Rabta tad- data ma' proġetti ta' osservazzjoni tad-Dinja LUCAS huwa mistenni jkun wieħed mill-fornituri prinċipali tad- data " in situ " meħtieġa għal GMES (monitoraġġ globali għall-ambjent u s-sigurtà)[8]. Id- data in situ fil-livell ta' l-UE-27 biex tappoġġja riċerka bis-satellita hija meħtieġa għall-programm ta' ħidma spazjali taħt is-7 Programm ta' Qafas għar-Riċerka u l-Iżvilupp. L-eżerċizzju CORINE li qed isir mill-EAA għamel u għadu jagħmel użu estensiv ta' data u ritratti minn LUCAS LUCAS jipprovdi informazzjoni armonizzata dwar il-kopertura ta' l-art u l-użu ta' l-art f'forma konsistenti madwar it-territorju kollu ta' l-Unjoni. Sistemi bħal dawn ta' informazzjoni dwar il-ġestjoni ta' l-art jistgħu jsiru s-sinsla ta' l-Infrastruttura tad- Data Spazjali Ewropea tal-futur (ESDI). 2.3.2. Is-saħħa ta' l-istħarriġ LUCAS huwa bbażat fuq li jipprovdi data għall-ħtiġijiet tal-politika kombinata dwar l-agrikoltura u dik ambjentali aktar milli biex jipprovdi stimi biss dwar l-uċuħ tar-raba' Kull għan individwali elenkat hawn fuq bilkemm jista' jiġġustifika waħdu biss stħarriġ ta' LUCAS. B'mod partikulari, stimi ta' żoni b'uċuħ tar-raba' bbażati fuq dikjarazzjonijiet tradizzjonali mill-irziezet jeżistu f'bosta Stati Membri ta' l-UE; kif ukoll l-indikaturi tal-pajsaġġi għadhom ma ġewx definiti sew u l-Kummissjoni ntalbet mill-Kunsill biex tagħti kas mill-qrib ta' l-ispejjeż u l-implikazzjonijiet fuq ir-riżorsi ta' kull inizjattiva ġdida għall-ġbir ta' data li tmur lil hinn mir-rekwiżiti legali eżistenti. Mill-banda l-oħra, riżultati ta' sforzi fl-immudellar jew remote sensing ma jistgħux jieħdu post monitoraġġ in situ (jew verità mill-art) bħal dak li jagħmel LUCAS. LUCAS jista' jiġi ddefinit bħala wieħed mill-istandards in-situ Ewropej (e.g. fi ħdan l-inizjattiva ta' l-INSPIRE). 2.3.3. Stħarriġ futuri LUCAS Stħarriġ LUCAS hu ppjanat fil-BG u fir-RO fir-rebbiegħa 2008 bħala parti minn PHARE 2006. Diversi stħarriġ LUCAS speċifiċi addizzjonali jistgħu jitwettqu fuq talba bl-użu ta’ l-istħarriġ LUCAS ġenerali bħala qafas għall-kampjun. Diversi stħarriġ LUCAS li jsiru kull tliet snin jistgħu jitwettqu fl-2009 u l-2012 u jkopru l-UE kollha sabiex jissodisfaw il-parti l-kbira tal-ħtiġijiet identifikati hawn fuq, filwaqt li jevitaw ġbir doppju ta' tagħrif fuq il-post fejn issir ir-riċerka. 3. IL-PROġETT MARS 3.1. L-iskop tal-proġett L-għan tas-sistema agro-meteoroloġika ta' monitoraġġ tal-ħxejjex u ta' tbassir tal-produzzjoni, żviluppata miċ-Ċentru Konġunt ta' Riċerka (JRC) bħala parti mill-proġett MARS (Monitoraġġ Agrikolu bir-Remote Sensing) fi ħdan l-Unità Agrikola ta' l-Istitut għall-Protezzjoni u s-Sigurtà taċ-Ċittadin, hu li jipprovdi l-evidenza meħtieġa sabiex wieħed jifhem kif ġrajjiet klimatiċi jħallu impatt fuq il-ħsad u titbassar il-produzzjoni tal-ħxejjex prinċipali. Ir-riżultat prinċipali ta' din l-attività hi s-Sistema tat-Tbassir tal-Produzzjoni tal-Ħxejjex tal-MARS li ilha topera mill-1998. B'konformità mal-proċeduri ta' implimentazzjoni stipulati fid-Deċiżjonijiet Nru 1445/2000/KE u 2066/2003/KE, l-attivitajiet huma mmirati li jattivaw kemm il-mudell agro-meteoroloġiku kif ukoll il-katina għall-ipproċessar tad- data bis-satellita b'riżoluzzjoni baxxa mill-NOAA u l-VEGETATION. Din id- data tintuża għall-analiżi, il-monitoraġġ u t-tbassir tal-produzzjoni Ewropea tal-ħxejjex fl-għelieqi. Il-JRC assuma l-impenn li jieħu ħsieb il-manutenzjoni tal-mudelli u tas-softwer u li jipprovdi s-superviżjoni ġenerali tal-proġetti. L-attivitajiet tal-MARS jinkludu impenji speċifiċi oħrajn koperti mill-Programm ta' Qafas għar-Riċerka, li mhumiex irrapportati aktar f'dan il-kuntest. 3.2. Metodoloġija Is-Sistema tat-Tbassir tal-Produzzjoni tal-Ħxejjex tal-MARS tinkludi erba attivitajiet: - xiri ta' data dwar it-temp u l-ipproċessar, iċ-ċirkolazzjoni, l-interpolazzjoni u ż-żamma ta' data miġbura dwar it-temp; - użu tad- data dwar it-temp fil-mudell agro-meteoroloġiku tas-Sistema ta' Monitoraġġ tat-Tkabbir tal-Ħxejjex (CGMS). Ir-riżultati huma sensiela ta' indikaturi għas-simulazzjoni tat-tkabbir tal-ħxejjex prinċipali. Dawn l-indikaturi jinżammu f'bażi tad- data ta' ġeo-referenza li tippermetti l-produzzjoni ta' mapep tematiċi ta' l-istatistiki tat-temp u indikaturi għal kull ħaxixa; - akkwist ta' ritratti NOAA-AVHRR u SPOT-VEGETATION bis-satellita u l-ipproċessar ta' din id- data b'sistemi ddefiniti u żviluppati mill-JRC. Indikaturi dwar l-istat tal-veġetazzjoni jiġu kkalkulati bl-inkorporazzjoni tad- data CORINE Land Cover; l-użu ta' CORINE jagħmilha possibbli li jiġu kkalkolati l-indikaturi tal-veġetazzjoni fil-livell tal-klassijiet ta' okkupazzjoni ta' l-art. Dan itejjeb l-analiżi tal-klassijiet agrikoli tal-veġetazzjoni li jużaw indikaturi bis-satellita b'riżoluzzjoni baxxa. - twaqqif, fil-JRC, ta' grupp ta' esperti dwar l-analiżi ta' l-istatistika tad- data u t-tbassir kwantitattiv li jagħmel użu minn indikaturi ta' qabel u l-pubblikazzjoni ta' analiżijiet u tbassir tal-produzzjoni tal-ħxejjex f'terminu ta' żmien qasir. L-attivitajiet operazzjonali msemmija fil-punti 1, 2 u 3 ġew ipprivatizzati. Il-kuntratti ngħataw lill-konsorzju estern għall-perjodu 2000-2003 (MARSOP) u tkomplew taħt bażi legali ġdida bil-forma tal-kunratt MARSOP2 għall-perjodu 2004-2007. Ir-raba' attività msemmija hawn fuq (it-twaqqif ta' grupp ta' esperti dwar l-analiżi ta' l-istatistika tad- data u t-tbassir kwantitattiv) ġiet immaniġġjata direttament mill-Kummissjoni fil-JRC, b'koordinazzjoni mad-DĠ Agrikultura. Ir-riżultat li jidher l-aktar ta' din l-attività hu l-Bullettin MARS, li minnu ġew ippubblikati 94 ħarġa fil-perjodu 1999-2006, b'wieħed u għoxrin ippjanati fl-2007. Il-Bullettini MARS jinkludu analiżi ta' l-impatt tal-klima fuq il-ħxejjex prinċipali ta' l-UE inkluż tbassir tat-temp f'terminu ta' żmien qasir, u huma użati regolarment mill-grupp Outlook ta' analisti tad-DĠ-AGRI. L-informazzjoni u d- data pprovduti jintużaw biex jgħinu fil-proċess tat-teħid tad-deċiżjonijiet tal-PAK: jiġifieri stima dwar l-ikel għall-karta tal-bilanċ, tbassir baġitarju u segwitu ta' nefqiet, interventi u mmaniġġjar ta' l-istokk, tenders għall-esportazzjoni, definizzjoni għal rati u użu mwarrbin, appoġġ lis-Swieq ta' l-UE, eċċ. Ħarġiet speċjali dwar analiżijiet ad-hoc isiru fuq talba tad-DĠ-AGRI. Ir-riżultati li joħorġu mill-ipproċessar tad- data operazzjonali huma disponibbli għall-pubbliku fuq is-sit http://www.marsop.info. Bħala konsegwenza tal-proċess ta' tkabbir u sabiex tiġi adattata s-Sistema tat-Tbassir tal-Produzzjoni tal-Ħxejjex tal-MARS biex jiġu koperti 25 pajjiż b'mod operattiv u biex issir aktar professjonali, tnedew numru ta' attivitajiet fl-2004 taħt il-proġett ASEMARS (Azzjonijiet ta' Sostenn għat-Tkabbir tas-Sistema tat-Tbassir tal-Produzzjoni tal-Ħxejjex tal-MARS). Dawn se jkomplu sa l-2008. Il-proġett huwa maqsum f'seba' għanijiet, li jikkorrispondu ma' seba' lottijiet: - Aġġornament tas-CGMS: biex titlesta u tissaħħaħ is-Sistema ta' Monitoraġġ tat-Tkabbir tal-Ħxejjex fuq l-10 Stati Membri l-ġodda ta' l-UE, jiġu kalibrati l-ħxejjex nieqsa, tiġi inkluża l-mappa l-ġdida tal-ħamrija Ewropea, tintuża s-sett tad- data Corine 2000 u biex jiġu introdotti aktar proċeduri awtomatiċi fil-modulu tas-CGMS. - Settijiet ġodda ta' data meteoroloġika: stazzjonijiet addizzjonali tat-temp, data bbażata fuq mudelli numeriċi ta' temp, kemm bħala analiżi mill-ġdid u bħala tbassir (fuq għaxart ijiem, ta' kull xahar u kull staġun) u d- data ta' l-agro-fenoloġija biex titlesta u tissaħħaħ il-bażi tad- data tal-MARS użata għall-analiżijiet. - Data ġdida bis-satellita b'riżoluzzjoni medja u baxxa biex tlesti u ssaħħaħ il-bażi tad- data tal-MARS użata għall-analiżijiet, biex jiġu kkalkulati indikaturi aktar preċiżi bbażati fuq is-satellita, biex tiġi prodotta data Meteosat tat-tieni ġenerazzjoni, biex jittejbu l-kalkoli ta' l-impatt tal-ġlata u l-istress fuq is-saħħa u biex tiġi prodotta data MODIS u MERIS b'riżoluzzjoni aħjar (200-300 m minflok ta' 1 km). - CGMS operazzjonali ġdida, ibbażata flimkien ma' ġbir ta' tbassir tat-temp bi probabbiltà, biex iġġiegħel is-sistema operazzjonali tas-CGMS tagħmel simulazzjonijiet tal-ħxejjex fuq 10 ijiem għat-tbassir tat-temp bejn l-istaġuni u ta' kull staġun u kapaċi tipproduċi tbassir bi probabbiltà tal-produzzjoni tal-ħxejjex. - Pjattaforma ta' kalibrar CGMS-Wofost u Lingra biex jitwettaq il-kalibrar sistematiku tal-ħxejjex u b'mod ikkontrollat sabiex jiġu aġġornati u miżmuma l-mudelli kemm tal-ħxejjex u l-mergħat kif ukoll ta' l-art mimlija ħaxix. - Pjattaforma ta' analiżi ta' sensittività tas-CGMS biex timplimenta għodda ta' analiżi ta' sensittività għal validazzjoni tas-sistema u għal analiżi ta' sensittività, bl-għan li jittejjeb l-immudellar. - Finalment, tnieda lott bil-forma ta' CMI fl-2006, bl-għan li tinġabar data agro-fenoloġika mis-servizzi nazzjonali eżistenti. Id- data tinħtieġ biex jittejjeb il-kalibrar tal-mudelli u analiżi konsegwenti tas-simulazzjonijiet akkwistati. It-Tabella 5 (ara Anness 1) turi l-użu tal-finanzjament Komunitarju tal-proġetti MARS-STAT għall-perjodi 2000-2003 u 2004-2007. 3.3. Valutazzjoni tar-riżultati 3.3.1. Is-Sistema tat-Tbassir tal-Produzzjoni tal-Ħxejjex tal-MARS Is-Sistema tat-Tbassir tal-Produzzjoni tal-Ħxejjex tal-MARS għamlitha possibbli li jiġi valutat l-impatt tal-klima fuq il-produzzjoni fil-livell UE-25, b'mod indipendenti u omoġenju fl-Ewropa kollha. It-tbassir tal-produzzjoni mill-Bullettin jintużaw mid-DĠ AGRI bħala data li trid tiddaħħal biex jinġabru l-bilanċi kkalkulati għall-ħxejjex ta' l-għelieqi għall-Unjoni Ewropea u għall-pajjiżi applikanti. Ħruġ ta' valutazzjoni tat-tbassir hi attività permanenti ta' l-unità tal-MARS tal-JRC. L-iżbalji a posteriori fit-tbassir kwantitattiv tal-produzzjoni jiġu kkalkulati mid- data finali uffiċjali. Għall-perjodu 1999-2003, l-iżbalji ta' tbassir mhumiex aktar minn żbalji medji mis-sistema tal-MARS ippubblikati fi snin ta' qabel (sors: ir-rapport QUAMP, riżultat ta' studju ffinanzjat mill-JRC u mwettaq minn kumpanija esterna indipendenti fl-2003-2004). L-iżball kwadratiku medju (RMSE) ikkalkulat għaċ-ċereali wera żieda fl-iżball fit-tbassir wara t-tkabbir (minn 0.6 q/ha għal 1.5 q/ha). Madankollu, it-tendenza fl-RMSE kienet severament 'l isfel mill-ewwel ftit snin tal-proġetti ta' l-ASEMARS (fl-2005 l-iżball naqas għal 0.1 q/ha). 3.3.2. Attivitajiet addizzjonali ta' riċerka mwettqa mill-JRC fl-ambitu tal-baġit ta' riċerka tiegħu u relatati mat-tisħiħ tal-metodoloġiji tal-kalkolu tal-kopertura ta' l-art (Sostenn istituzzjonali lil EUROSTAT għall-proġett LUCAS) Minbarra l-attivitajiet agro-meteoroloġiċi, proġetti ta' riċerka oħrajn limitati għas-segwitu tat-teknoloġija u s-sostenn metodoloġiku għal LUCAS jitwettqu mill-JRC u jiġu ffinanzjati mill-baġit tiegħu. Sabiex tittejjeb l-effiċjenza tad-disinn tal-kampjun tal-LUCAS fi ħdan il-limitazzjonijiet ta' l-istess baġit, metodoloġija modifikata ġiet ittestjata fil-Greċja, bi tweġiba għal talba mill-Ministeru ta' l-Agrikultura Grieg. Ir-riżultati kkonfermaw it-titjib mistenni bi preċiżjoni (koeffiċjenti ta' varjazzjoni mtejba b'fattur ta' tlieta), wara l-adozzjoni tal-metodoloġija point frame modifikata. Konsegwentement, l-istħarriġ serva bħala referenza għall-abbozzar ta' l-ispeċifikazzjonijiet ta' l-istħarriġ LUCAS 2005 u 2006. Attività oħra kienet l-iżvilupp ta' softwer għall-kalkolu ta' l-istimi tal-LUCAS skond il-metodoloġija l-ġdida tal-point frame (CAESAR softwer). Is-softwer intuża għall-kampanji tal-LUCAS 2005 u 2006. 3.4. Konklużjonijiet Fid-dawl ta' l-użu ta' l-informazzjoni u d- data pprovduti b'appoġġ għall-iskjarament tal-PAK mill-JRC fir-rigward ta' MARS fis-snin reċenti, il-Kummissjoni tixtieq tkompli din l-attività matul il-perjodu 2008-2013. . 3.5. ANNESS 1 Tabella 5 – Nefqa li saret għas-sistema agro-meteoroloġika (MARS-STAT) (f'€) Lott/fażi | Fażi 1 | Fażi 2 | Fażi 3 | Total (it-3 fażijiet f'daqqa) | Perjodu | 2000/2001 | 2002 | 2003 | 2000/2003 | LOTT 1 | 151 812 | 99 650 | 99 650 | 351 112 | LOTT 2 | 204 900 | 87 500 | 90 100 | 382 500 | LOTT 3 | 207 294 | 160 010 | 162 310 | 529 614 | LOTT 4 | 259 372 | 197 468 | 200 567 | 657 407 | Kordinazzjoni | 74 220 | 29 500 | 30 400 | 134 120 | Total/fażi | 897 598 | 574 128 | 583 027 | 2 054 753 | Tabella 6 – Nefqa għall-MARS mil-linja tal-baġit tad-DĠ-AGRI (impenji ta' approprjazzjonijiet) ibbażati fuq it-tiġdid tad- | Deċiżjoni tal-Kunsill għall-perjodu 2004/2007 u fuq l-iskedi tal-proġetti MARS OP II u ASEMARS | Impenji tal-MARS | Proġett/sena | 2003 | 2004 | 2005 | 2006 | 2007 | TOTAL | MARS OP II fażi 1 | 850 000 | MARS OP II fażi 2 | 595 751 | ASEMARS fażi 1 | 649 800 | MARS OP II fażi 3 | 557 233 | ASEMARS fażi 2 | 650 000 | MARS OP II fażi 4 | 600 000 | ASEMARS fażi 3 | 551 924 | ASEMARS fażi 4 | 647 492 | MARS OP II | 850 000 | 595 751 | 557 233 | 600 000 | ASEMARS | 649 800 | 650 000 | 551 924 | 647 492 | Total MARS | 850 000 | 1 245 551 | 1 207 233 | 1 151 924 | 647 492 | 5 102 200 | [1] ĠU L 163, 4.7.2000, p. 1. Id-Deċiżjoni kif emendata l-aħħar mid-Deċiżjoni 786/2004/KE (ĠU L 138, 30.4.2004, p. 7). [2] ĠU L 309, 26.11.2003, p. 9. [3] EFTAS, SADL, LUXspace (2007): Studju prospettiv dwar l-użu potenzjali tal-LUCAS. Rapport finali tal-Kuntratt Nru 61103.2005.001-2006.157. [4] Rapport mill-Kummissjoni lill-Istati Membri dwar l-implimentazzjoni ta' l-istħarriġ mill-ajru (LUCAS) u metodi ta' teknika ta' remote-sensing (MARS) għall-istatistiċi agrikoli. COM(2005) XXX. [5] Il-kampjun sistematiku ( kampjun bażiku ) huwa marbut ma' grid ta' 1 km ibbażat fuq ir-rakkomandazzjonijiet ta' INSPIRE u jikkorrispondi għal madwar 4 miljun punt għall-Unjoni Ewropea kollha. Il-kampjun ewlieni LUCAS huwa sottosett tal-kampjun bażiku li jikkorrispondi ma' grid ta' 2 km maħluqa bl-użu ta' punti kollha mhux bil-fard fil-kampjun bażiku u għalhekk jikkonsisti f’madwar 1 miljun punt. Kull punt fil-kampjun ewlieni huwa interpretat bir-ritratti mbagħad assenjat lil wieħed mis-seba' strati ("raba' li jinħarat", "uċuħ permanenti", "art permanenti għall-ħaxix", "żoni bis-siġar", "xagħri", "ilma" jew "art artifiċjali"). Mill-kampjun ewlieni stratifikat, sotto-kampjun tal-punti ( kampjun lokali ) jinħareġ biex jiġi klassifikat f'vista fil-lokali fuq il-bażi tan-nomenkaltura stabbilita. [6] Biex tippermetti paragun mar-riżultati provduti bir-Regolament tal-Kunsill (KEE) Nru 959/93 dwar statistiċi ta' uċuħ oħra u (KEE) Nru 837/90 fuq produzzjoni taċ-ċereali. [7] Kif konkluż fi: EFTAS, SADL, LUXspace (2007) ara hawn fuq. [8] http://www.gmes.info/.